Poésies de Marie de France (Roquefort)/Fable XXIV
# Poésies de Marie de France (Roquefort)/Fable XXIV

### FABLE XXIV.

D’un Vilein cunte qui prist jà Un Folet que lunges gaita ; Cil li douna troiz Ouremenz Pur ce qu’il n’el’ monstrast as genz. Li Vileins est joianz è liez, Qant à sa fame est repairiez Deuz Oremens il li dona, L’uns en retint, pas nel’ garda.

Einsi furent bien lungement Que il ne firent nul Orement,10 Dusqu’à un jur que il esteient A un mengier ù il aveient D’une Berbiz l’eschine et l’os, Dont la moolle pareit defors. La Fame en ot grant désirrier, Volentiers en volsist mengier Maiz ne la pooit prendre as meins ; Lors a ouré que li Vileins Eust tel bec cume li pléreit, E cum li Huitecox aveit.20 Ensi avint cume ele ora, E li Vilains s’en merveilla ; S’a orei q’envoiés li fust E que son vis meisme r’éust.

Deus Oremanz unt jà perduz Que nus n’en est à bien venuz.

A plusurs est mal avenu Suvente fois unt si perdu, Qui trop creient autrui parole Qui tus les deçoit è afole.30 Li Folx quide du Véziiez. E que par lui seit cunseilliez, Mais il avient bien k’il i faut, Car celui ne chaut cum il aut.

* ↑ La Fontaine, les Souhaits, liv. VII, fab. 6. C’est le fonds d’un ancien conte arabe. Le Grand d’Aussy, Fabliaux, in-8ᵒ, tom. IV, p. 227. Perrault en a fait usage dans le conte de l’Aune de Boudin.
* ↑ Pendant long-temps.
* ↑ Souhaits.
* ↑ Gai et content.
* ↑ Retourna.
* ↑ Dont le moëlle paroissoit au-dessus.
* ↑ Souhaité, désiré, d’orare.
* ↑ Ou witecoc, sorte de grosse bécasse.
* ↑ Le mari surpris et indigné du procédé de sa femme demanda qu’elle fût punie de la même manière. Son souhait fut exaucé.
* ↑ Visage, visus.
* ↑ Et leur porte préjudice.
* ↑ Il lui importe peu de ce qui en arrive.
* ↑ J’en tuit qui preu ne garda.
* ↑ Dusqu’à un jor que il avoient A un mengier là où séoient. ﻿Autre version. Sis au moustier ou se jouoient.
* ↑ Comme li widecos tenoit.
* ↑ Que nuz n’en est bien avenus.
* ↑ Que il le veille avoir conseillé Si com soi meismes, et il faut, Qar tant ne sait, et tant ne vaut.
